****

**ชื่อเรื่อง** การจัดกิจกรรมการเรียนการสอนที่มีผลต่อการเรียนรู้ด้านความจำสำหรับเด็กที่มีความบกพร่องทางการได้ยินชั้นมัธยมศึกษาปีที่ 2

โรงเรียนเศรษฐเสถียรในพระราชปถัมภ์

**.........................................................................................................**

โดย นางสาวณภัทธิรา ธาตุทอง

โรงเรียนเศรษฐเสถียร ในพระราชูปถัมภ์

สำนักบริหารงานการศึกษาพิเศษ

กระทรวงศึกษาธิการ

**บทคัดย่อ**

การวิจัยครั้งนี้มีวัตถุประสงค์ 1) เพื่อทราบเกี่ยวกับการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน 2) เพื่อศึกษาผลการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน และ 3) เพื่อเป็นแนวทางในการจัดกิจกรรมการเรียนการสอนที่เหมาะสมกับการเรียนรู้ด้านความจำของเด็กที่มีความบกพร่องทางการได้ยิน กลุ่มตัวอย่างประกอบด้วย เด็กที่มีความบกพร่องทางการได้ยินในห้องเรียนโรงเรียนเศรษฐเสถียร ในพระราชูปถัมภ์ จำนวน 20 คน ภาคเรียนที่ 2 ประจำปีการศึกษา 2561 เครื่องมือที่ใช้ในการเก็บข้อมูลเป็น แบบฝึกการเขียนคำพื้นฐาน ที่เกี่ยวกับการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน

**ผลการวิจัย**

จากการศึกษาเกี่ยวกับการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน ส่วนใหญ่พบว่า ในการจัดกิจกรรมการเรียนการสอนเด็กที่มีความบกพร่องทางการได้ยินนั้น การจัดกิจกรรมเรียนการสอนเพื่อให้เข้าใจธรรมชาติของเด็กที่มีความบกพร่องทางการได้ยินและคำนึงความแตกต่างระหว่างเด็กที่มีความบกพร่องทางการได้ยินกับเด็กปกติ อันจะนำไปสู่การจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน เป็นต้นว่า การกำหนดจุดประสงค์การเรียนรู้ การแบ่งเนื้อหาที่เป็นขั้นเป็นตอน จากง่ายไปยาก การสอนแบบย้ำซ้ำทวน สอนให้ปฏิบัติจริง การสื่อสารควรพูดให้ชัดเจน สั้น กระชับ เน้นให้นักเรียนเล่าเรื่อง เล่านิทาน การกระตุ้น และเทคนิคในการจัดการกับพฤติกรรมต่าง ๆ ของเด็กที่มีความบกพร่องทางการได้ยิน การการจัดกิจกรรมการเรียนการสอนที่ส่งเสริมการเรียนรู้ด้านความจำของเด็กที่มีความบกพร่องทางการได้ยินต่อไป

**คำสำคัญ** **:** ความจำของเด็กที่มีความบกพร่องทางการได้ยิน การจัดกิจกรรมการเรียนการสอนของเด็กที่มีความบกพร่องทางการได้ยิน

1. บทนำ

การจัดการศึกษาพิเศษเพื่อคนพิการถือเป็นนโยบายที่สำคัญอย่างหนึ่งในการพัฒนาทรัพยากรบุคคลของประเทศ ทั้งนี้เพื่อช่วยให้คนพิการได้รับถึงการพัฒนาคุณภาพชีวิต เพื่อการพัฒนาตนเองและสังคมจนสามารถช่วยเหลือตนเองได้และยังอาจสามารถช่วยเหลือสังคมได้อีกด้วย นโยบายของกระทรวงศึกษาธิการที่ประกาศในปี 2542 ว่า “คนพิการทุกคนที่อยากเรียน ต้องได้เรียน” นับเป็นการเร่งขยายโอกาสและบริการการศึกษาสำหรับคนพิการให้ทั่วถึงและมีคุณภาพมากขึ้น ถือเป็นการประกาศเจตนารมย์ที่จะดำเนินการปฏิรูปการศึกษาเพื่อคนพิการ ซึ่งก่อให้เกิดการเร่งส่งเสริมการจัดการศึกษาพิเศษเพื่อคนพิการ ทั้งในรูปแบบการจัดการศึกษาเฉพาะความพิการและการจัดการศึกษาแบบเรียนร่วม (คณะกรรมการฟื้นฟูสมรรถภาพคนพิการ, กระทรวงการพัฒนาสังคมและความมั่นคงของมนุษย์. 2546)

คนหูหนวก หมายถึง คนที่สูญเสียการได้ยินมากจนไม่สามารถรับข้อมูลผ่านทางการได้ยิน ไม่ว่าจะใส่หรือไม่ใส่เครื่องช่วยฟังก็ตาม โดยทั่วไป หากตรวจการได้ยิน จะสูญเสียการได้ยินประมาณ 90 เดซิเบลขึ้นไป (เดซิเบล เป็นหน่วยวัดความดังของเสียง หมายถึง เมื่อเปรียบเทียบระดับเริ่มได้ยินของเสียงปกติ เมื่อเสียงดังไม่เกิน 25 เดซิเบล คนหูหนวกจะเริ่มได้ยินเสียงดังมากกว่า 90 เดซิเบล เสียงที่มีความดังมาก มีหน่วยเดซิเบลสูง ขณะที่เสียงที่มีความดังค่อย มีหน่วยเดซิเบลต่ำ เช่น เสียงกระซิบ มีความดังประมาณ 10 – 20 เดซิเบล เสียงพูดที่ได้ยินชัด มีความดังประมาณ 60 เดซิเบล เสียงมอเตอร์ไซด์ขณะเร่งเครื่องอาจมีความดังถีง 110 เดซิเบล) ( ผดุง อารยะวิญญู, 2542)

อย่างไรก็ตาม แม้ว่านักเรียนหูหนวกจะได้ศึกษาเรียนรู้ในโรงเรียนโสตศึกษาโดยใช้ภาษามือในการสื่อสารเรียนรู้เป็นหลัก แต่ก็ยังพบปัญหาในการเรียนการสอนในด้านการสื่อสารและมีความไม่เข้าใจระหว่างกันอยู่เสมอ ปัญหาการใช้ภาษามือที่มีลักษณะต่างกันในแต่ละโรงเรียนและแต่ละสถาบันก็เป็นปัญหาหนึ่งที่สำคัญไม่น้อย

ในระบบการเรียนการสอนของโรงเรียนโสตศึกษานั้น ส่วนใหญ่จะเปิดรับนักเรียนตั้งแต่ระดับอนุบาลจนถึงระดับมัธยมศึกษาตอนต้นหรือมัธยมศึกษาตอนปลาย โดยรัฐบาลเป็นผู้ออกค่าใช้จ่ายในการศึกษาเล่าเรียนให้ทั้งหมด ทำให้นักเรียนหูหนวกไม่ต้องดิ้นรนช่วยเหลือตนเองในการศึกษาเล่าเรียนมากนัก เมื่อนักเรียนหูหนวกเรียนในระดับมัธยมศึกษาแล้ว ส่วนหนึ่งจะศึกษาจนจบเพียงแค่ระดับมัธยมศึกษาตอนต้นแล้วลาออกไปประกอบอาชีพ บางส่วนเรียนไปจนจบมัธยมศึกษาตอนปลายแล้วเรียนต่อในสายอาชีพ หรือบางคนอาจเข้าเรียนต่อในมหาวิทยาลัยที่รับคนหูหนวกเช่น ที่วิทยาลัยราชสุดา มหาวิทยาลัยมหิดล หรือมหาวิทยาลัยสถาบันราชภัฎสวนดุสิต ดังนั้น ช่วงการศึกษาระดับมัธยมศึกษาจึงถือเป็นช่วงที่สำคัญในชีวิตของคนหูหนวกไม่น้อยที่จะต้องให้ความสำคัญกับการศึกษาตามหลักสูตรปกติและความมุ่งมั่นว่า จะประกอบอาชีพใดได้ในอนาคต พวกเขาจำเป็นจะต้องคิดหาทางช่วยเหลือตนเองให้มากขึ้นในการดำรงชีวิตต่อไป

จากเหตุผลข้างต้นผู้ศึกษาวิจัยจึงมีความสนใจที่จะศึกษาการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน และพัฒนาการจัดการศึกษาสำหรับเด็กที่มีความบกพร่องทางการได้ยินโรงเรียนเศรษฐเสถียร ในพระบรมราชูปถัมภ์

**2. วัตถุประสงค์ของการวิจัย**

2.1 เพื่อทราบเกี่ยวกับการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน

2.2 เพื่อศึกษาผลการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน

2.3 เพื่อเป็นแนวทางในการจัดกิจกรรมการเรียนการสอนที่เหมาะสมกับการเรียนรู้ด้านความจำของเด็กที่มีความบกพร่องทางการได้ยิน

**3. วิธีการดำเนินงานวิจัย ประกอบด้วย**

3.1 กลุ่มเป้าหมาย

กลุ่มเป้าหมายที่ใช้ในการวิจัยเลือกเจาะจงจากนักเรียนที่มีความบกพร่องทางการได้ยิน ชั้นมัธยมศึกษาปีที่ 2 โรงเรียนเศรษฐเสถียรในพระราชูปถัมภ์

3.2 . เครื่องมือที่ใช้ในการเก็บรวบรวมข้อมูล ประกอบด้วย

1. แบบบันทึกประจำสัปดาห์ของครู

2. แบบทดสอบแบบฝึกอ่านสะกดคำ

3. แบบตารางคะแนนในการอ่านสะกดคำของนักเรียนแต่ละคน

4. ได้นำแบบฝึกอ่านสะกดคำมาวิเคราะห์ผลการเรียนรู้

**4. การเก็บรวบรวมข้อมูล**

เครื่องมือที่ใช้ในการเก็บรวบรวมข้อมูล ประกอบด้วย

2.1 แบบบันทึกประจำสัปดาห์ของครู หมาย ถึง การที่ครูสังเกตพฤติกรรมเรียนรู้ของนักเรียน จากนั้นมาทำการจดบันทึกสรุปประจำสัปดาห์ สัปดาห์ละ 1 ครั้ง

2.2 แบบตารางดำเนินการสอนของครู 12 สัปดาห์ = 2 / สัปดาห์

2.3 แบบทดสอบแบบฝึกอ่านสะกดคำ

2.4 แบบตารางคะแนนในการอ่านสะกดคำของนักเรียนแต่ละคน

2.5 ได้นำแบบฝึกอ่านสะกดคำมาวิเคราะห์ผลการเรียนรู้

**5. ผลที่ได้จากการวิจัย**

จากการศึกษาเกี่ยวกับการจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน ส่วนใหญ่พบว่า ในการจัดกิจกรรมการเรียนการสอนเด็กที่มีความบกพร่องทางการได้ยินนั้น การจัดกิจกรรมเรียนการสอนเพื่อให้เข้าใจธรรมชาติของเด็กที่มีความบกพร่องทางการได้ยินและคำนึงความแตกต่างระหว่างเด็กที่มีความบกพร่องทางการได้ยินกับเด็กปกติ อันจะนำไปสู่การจัดกิจกรรมการเรียนการสอนที่มีผลต่อการเรียนรู้ด้านความจำของเด็กที่มีความบกพร่องทางการได้ยิน เป็นต้นว่า การกำหนดจุดประสงค์การเรียนรู้ การแบ่งเนื้อหาที่เป็นขั้นเป็นตอน จากง่ายไปยาก การสอนแบบย้ำซ้ำทวน สอนให้ปฏิบัติจริง การสื่อสารควรพูดให้ชัดเจน สั้น กระชับ เน้นให้นักเรียนเล่าเรื่อง เล่านิทาน การกระตุ้น และเทคนิคในการจัดการกับพฤติกรรมต่าง ๆ ของเด็กที่มีความบกพร่องทางการได้ยิน การการจัดกิจกรรมการเรียนการสอนที่ส่งเสริมการเรียนรู้ด้านความจำของเด็กที่มีความบกพร่องทางการได้ยินต่อไป

**6. ข้อเสนอแนะ**

1. จะช่วยให้ผู้วิจัยทราบว่าในการทำวิจัยเรื่องการพัฒนาทักษะในด้านการอ่าน ด้วยวิธีการประเมินที่เน้นผู้เรียนเป็นสำคัญมีปัญหาในการวิจัยว่าเป็นอย่างไรบ้าง

2. เพื่อสรุปผลการประเมินแล้วจะได้มีการพัฒนาให้ตรงกับการพัฒนาทักษะการอ่านได้อย่างรวดเร็ว